ระเบียบกรมโยธาธิการและผังเมืองระเบียบกรมโยธาธิการและผังเมืองว่าด้วยหลักเกณฑ์และวิธีปฏิบัติในการให้บริการแผนที่ดิจิตอลพ.ศ.๒๕๔๗ ด้วยกรมโยธาธิการและผังเมืองได้มีการจัดทำแผนที่ดิจิตอลเพื่อใช้ในการวางผังเมืองต่างๆ ทั่วประเทศ ในขณะเดียวกันได้มีส่วนราชการรัฐวิสาหกิจ และภาคเอกชนจำนวนมากได้ยื่นความจำนงขอใช้แผนที่ดิจิตอลดังกล่าวในภารกิจอื่นด้วยซึ่งแผนที่ดิจิตอลบางส่วนเป็นข้อมูลลับของทางราชการที่ไม่ควรเปิดเผยเพื่อความมั่นคงของประเทศสำหรับส่วนที่สามารถเปิดเผยได้ ควรจะได้มีการกำหนดระเบียบ กฎเกณฑ์และวิธีปฏิบัติที่จะให้บริการแก่หน่วยราชการอื่น รัฐวิสาหกิจและภาคเอกชนที่มาขอร่วมใช้บริการแผนที่เพื่อให้เกิดความคุ้มค่าและประหยัดค่าใช้จ่ายของประเทศ มิให้มีการทำงานซ้ำซ้อนกันดังนั้น เพื่อให้การให้บริการแผนที่ดิจิตอลเป็นไปด้วยความเรียบร้อยดำเนินไปในแนวทางเดียวกัน อธิบดีกรมโยธาธิการและผังเมืองจึงออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบกรมโยธาธิการและผังเมืองว่าด้วยหลักเกณฑ์ และวิธีปฏิบัติในการให้บริการแผนที่ดิจิตอล พ.ศ. ๒๕๔๗ข้อ ๒[๑]ระเบียบนี้ให้ใช้บังคับตั้งแต่บัดนี้เป็นต้นไปข้อ ๓ บรรดาระเบียบและคำสั่งใดซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้การให้บริการหมายถึง(๑)การให้บริการแผนที่ดิจิตอลแก่หน่วยงานราชการอื่นโดยไม่คิดค่าใช้จ่าย(๒)การแลกเปลี่ยนแผนที่ดิจิตอลกับหน่วยงานราชการอื่นหรือรัฐวิสาหกิจ หรือ(๓) การจำหน่ายแผนที่ดิจิตอลให้แก่หน่วยงานราชการอื่นรัฐวิสาหกิจ เอกชน ที่เป็นคู่สัญญาทำงานให้หน่วยราชการหรือเอกชนทั่วไป แผนที่ดิจิตอลหมายถึง แผนที่ฐานเพื่อการวางผัง มาตราส่วน ๑:๔,๐๐๐และแผนที่ อ.บ.ต. มาตราส่วน ๑:๕๐,๐๐๐ในระบบสารสนเทศภูมิศาสตร์ (GIS)ซึ่งบันทึกโดยเครื่องคอมพิวเตอร์หน่วยงานราชการหมายถึง กระทรวง ทบวง กรม สำนักงาน หรือหน่วยงานอื่นใดของรัฐ ทั้งในส่วนกลางส่วนภูมิภาคหน่วยงานตามกฎหมายว่าด้วยระเบียบบริหารราชการส่วนท้องถิ่นหรือหน่วยงานอื่นซึ่งกฎหมายให้มีฐานะเป็นราชการส่วนท้องถิ่น แต่ไม่รวมถึงรัฐวิสาหกิจรัฐวิสาหกิจหมายถึง รัฐวิสาหกิจตามที่กฎหมายว่าด้วยวิธีการงบประมาณกำหนด คือ องค์การของรัฐหน่วยงานธุรกิจที่รัฐบาลเป็นเจ้าของ บริษัทหรือห้างหุ้นส่วนนิติบุคคลที่ส่วนราชการมีทุนรวมอยู่ด้วยเกินร้อยละ ๕๐การแลกเปลี่ยนแผนที่ดิจิตอลหมายถึง การแลกเปลี่ยนแผนที่ดิจิตอลระหว่างกรมโยธาธิการและผังเมืองกับหน่วยงานราชการอื่นหรือรัฐวิสาหกิจโดยเป็นการแลกเปลี่ยนแผนที่ดิจิตอลของกรมโยธาธิการและผังเมืองกับแผนที่ดิจิตอลที่หน่วยงานขอแลกเปลี่ยนได้จัดทำไว้แล้วหรือเป็นการแลกเปลี่ยนแผนที่ดิจิตอลของกรมโยธาธิการและผังเมืองกับแผนที่ดิจิตอลที่หน่วยงานขอแลกเปลี่ยนได้จัดทำขึ้นใหม่จากการนำแผนที่ดิจิตอลของกรมโยธาธิการและผังเมืองไปพัฒนาเพิ่มเติมและจะส่งมอบให้กรมโยธาธิการและผังเมืองเมื่อดำเนินการแล้วเสร็จข้อ ๕การให้บริการแผนที่ดิจิตอลแก่หน่วยงานราชการอื่นโดยไม่คิดค่าใช้จ่ายเพื่อนำไปใช้ในการศึกษาและพัฒนาประเทศหรือการแลกเปลี่ยนแผนที่ดิจิตอลกับหน่วยงานราชการอื่นหรือรัฐวิสาหกิจจะต้องได้รับความเห็นชอบจากอธิบดีกรมโยธาธิการและผังเมืองหรือผู้ที่ได้รับมอบหมายจากอธิบดีกรมโยธาธิการและผังเมืองการให้บริการแผนที่ดิจิตอลแก่หน่วยงานราชการอื่นโดยไม่คิดค่าใช้จ่ายจะให้บริการข้อมูลในระดับชั้นจำเป็นพื้นฐานเท่านั้นได้แก่ ชั้นข้อมูลเขตการปกครอง อาคาร แหล่งน้ำ การจำแนกการใช้ที่ดินโดยประมาณแนวกลางถนน เส้นขอบถนน ทางรถไฟ เส้นขอบทางรถไฟ เป็นต้นหากหน่วยงานราชการใดประสงค์จะขอรับบริการแผนที่ดิจิตอลโดยไม่คิดค่าใช้จ่ายในระดับชั้นข้อมูลที่นอกเหนือจากนี้ให้เป็นการแลกเปลี่ยนแผนที่ดิจิตอลกับหน่วยงานราชการอื่นหรือรัฐวิสาหกิจข้อ ๖การจำหน่ายแผนที่ดิจิตอลให้แก่หน่วยงานราชการอื่นหรือรัฐวิสาหกิจจะจำหน่ายแผนที่ได้ทุกชั้นข้อมูลยกเว้นการจำหน่ายแผนที่ดิจิตอลให้แก่เอกชนที่เป็นคู่สัญญาทำงานให้หน่วยราชการหรือเอกชนทั่วไปต้องเป็นข้อมูลที่ไม่มีค่าพิกัดภูมิศาสตร์จริงและไม่มีชั้นข้อมูลที่เป็นความลับของทางราชการตามระเบียบว่าด้วยการรักษาความปลอดภัยแห่งชาติพ.ศ. ๒๕๑๗ข้อ ๗หากเอกชนที่เป็นคู่สัญญาทำงานให้หน่วยงานราชการมีความประสงค์จะซื้อแผนที่ดิจิตอลที่มีค่าพิกัดภูมิศาสตร์จริงและชั้นข้อมูลที่เป็นความลับทางราชการตามระเบียบการรักษาความปลอดภัยแห่งชาติ พ.ศ.๒๕๑๗หน่วยงานเอกชนที่เป็นคู่สัญญาทำงานให้หน่วยราชการต้องประสานงานให้หน่วยราชการที่ว่าจ้างออกหนังสือถึงอธิบดีกรมโยธาธิการและผังเมืองเพื่อขอความอนุเคราะห์ให้หน่วยงานเอกชนที่เป็นคู่สัญญาทำงานให้หน่วยราชการซื้อข้อมูลดังกล่าวโดยกรมโยธาธิการและผังเมืองจะอนุญาตให้ซื้อในราคาเอกชนทั่วไปและมอบสิทธิการใช้งานให้กับหน่วยงานราชการที่เป็นคู่สัญญาเท่านั้นข้อ ๘การติดต่อขอซื้อแผนที่ดิจิตอลให้ติดต่อที่ศูนย์เทคโนโลยีสารสนเทศโดยมีวิธีปฏิบัติในการสั่งซื้อแผนที่ดิจิตอลด้วยตนเองแนบท้ายระเบียบกรมโยธาธิการและผังเมืองฉบับนี้ข้อ ๙การติดต่อขอซื้อแผนที่ดิจิตอลทางไปรษณีย์อิเล็กทรอนิกส์ (E-mail)และทางไปรษณีย์ให้ดำเนินการตามวิธีปฏิบัติในการสั่งซื้อแผนที่ดิจิตอลทางไปรษณีย์อิเล็กทรอนิกส์(E-mail)และทางไปรษณีย์แนบท้ายระเบียบกรมโยธาธิการและผังเมืองฉบับนี้ข้อ ๑๐หน่วยงานราชการอื่นที่ขอบริการแผนที่ดิจิตอลโดยไม่คิดค่าใช้จ่ายหรือหน่วยงานราชการอื่นหรือรัฐวิสาหกิจที่ขอดำเนินการแลกเปลี่ยนแผนที่ดิจิตอลจะต้องทำหนังสือขอบริการหรือขอแลกเปลี่ยนแผนที่ดิจิตอล ถึงอธิบดีกรมโยธาธิการและผังเมืองข้อ ๑๑รายได้จากการขายหรือจำหน่ายแผนที่ดิจิตอลให้ปฏิบัติตามระเบียบราชการข้อ ๑๒ให้ผู้อำนวยการศูนย์เทคโนโลยีสารสนเทศรักษาการตามระเบียบนี้ประกาศ ณ วันที่ ๙ มิถุนายน พ.ศ. ๒๕๔๗สว่างศรีศกุนอธิบดีกรมโยธาธิการและผังเมือง[เอกสารแนบท้าย]๑.บัญชีราคาจำหน่ายแผนที่ดิจิตอล๒.วิธีปฏิบัติในการสั่งซื้อแผนที่ดิจิตอลด้วยตนเอง๓.แบบสั่งซื้อแผนที่ฐานเพื่อการวางผัง หรือแผนที่ อ.บ.ต.๔.วิธีปฏิบัติในการสั่งซื้อแผนที่ดิจิตอลทางไปรษณีย์อิเล็กทรอนิกส์ (E-mail)และทางไปรษณีย์(ดูข้อมูลจากภาพกฎหมาย)ประภาศรี/พิมพ์๓๑ตุลาคม ๒๕๕๐สุนันทา/ตรวจ๑๒พฤศจิกายน ๒๕๕๐[๑] ราชกิจจานุเบกษาเล่ม ๑๒๑/ตอนพิเศษ ๙๐ ง/หน้า ๔๐/๑๑ สิงหาคม ๒๕๔๗